proxectonos/corpus_dominio_legal_administrativo_tmp huggingface dataset:
05/11/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 02/11/2021 do Servizo Provincial da Axencia Galega de Infraestruturas da Coruña, pola que se acorda realizar o pagamento de xustiprezo de Xurado por expropiación para a obra con clave AC/17/142.06, no concello de Bergondo

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XURADO dos bens e dereitos afectados pola obra MELLORA DA SEGURIDADE VIARIA NO CONTORNO DE TREITOS DE CONCENTRACION DE ACCIDENTES NA ESTRADA AC-164 P. Q. 3+000 A 4+000 (clave AC/17/142.06), no concello de BERGONDO que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 2 de novembro de 2021 O xefe do Servizo Gheorghe Marius Mancina Gago
05/11/2021 | Administración LocalMunicipal
A Capela
Aprobación inicial do expediente de modificación de créditos número 9/2021

O Pleno deste Concello, na sesión ordinaria do día 29 de outubro de 2021, acordou a aprobación inicial do expediente de modificación de créditos número 9/2021. Aprobado inicialmente o expediente de modificación de créditos (suplemento de crédito e crédito extraordinario) financiado con cargo ao Remanente líquido de tesouraría e a transferencias por baixas noutras aplicacións do orzamento municipal, por Acordo do Pleno de data 29 de outubro de 2021, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar dende o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello 8http://concellodacapela.sedelectronica. gal). Se transcorrido o devandito prazo non se presentaron alegacións, considerarase aprobado definitivamente o mencionado Acordo. A Capela, 29 de outubro de 2021 O alcalde Manuel Meizoso López
05/11/2021 | Administración LocalMunicipal
Mesía
Bases e convocatoria do proceso selectivo para a contratación temporal dun/dunha monitor/a de tempo libre

Por Decreto da Alcaldía núm.405/2021, do 29 de outubro de 2021, aprobaranse as bases e convocouse proceso selectivo, mediante concurso-oposición, para a contratación laboral temporal dun/dunha monitor/a de tempo libre. O prazo de presentación das solicitudes é de SETE días naturais, contados dende o seguinte ó da publicación do presente anuncio no BOP. As bases están a disposición dos/as interesados/as na páxina web (www.concellodemesia. gal) e no taboleiro de edictos do concello. Mesía, 29 de outubro de 2021 Asdo. Mariano Iglesias Castro. Alcalde.
05/11/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 2 de novembro de 2021, da Xefatura Territorial da Coruña, que sinala a data para o pagamento do prezo xusto por expropiación, nos concellos de Dumbría e Vimianzo (expediente IN661A 2010/4-1)

Advertido un erro na publicación efectuada no BOP número 208, do 2 de novembro de 2021, en relación coa convocatoria para o pagamento do prezo xusto por expropiación pola instalación do parque eólico Alto da Croa II, nos concellos de Dumbría e Vimianzo, no texto do anuncio, onde se fixo constar como número de expediente o IN407A 2017/166-1, debe dicir expediente IN661A 2010/4-1. A Coruña, 2 de novembro de 2021 Isidoro Martínez Arca Xefe Territorial da Coruña
05/11/2021 | Administración LocalMunicipal
Carballo
Aprobación das bases e convocatoria para a provisión, en réxime laboral temporal, dunha praza de docente para impartir a acción formativa “Cociña”. Plan Formativo para o Emprego da CCAA Galicia. Anos 2021 e 2022

Por Resolución da Alcaldía do Concello de Carballo núm.2936/2021 de 29 de outubro de 2021 aprobáronse as bases e a convocatoria para a provisión, en réxime laboral temporal, dunha praza de docente para impartir a acción formativa “Cociña” correspondente ao Plan Formativo para o Emprego da Comunidade Autónoma de Galicia, para o ano 2021 e 2022. As bases están dispoñibles no Taboleiro de Anuncios da Casa do Concello, e na páxina web do Concello de Carballo (www.carballo. gal). O prazo de presentación de instancias é de dez días naturais contados a partir do seguinte ao da publicación do anuncio da convocatoria no Boletín Oficial da Provincia. Os sucesivos anuncios relativos a esta convocatoria, cando procedan de conformidade coas bases, faranse públicos no Taboleiro do Concello de Carballo, sen prexuízo de calquera outro medio de difusión que se considere oportuno. Carballo, a 02 de novembro de 2021 O Alcade Javier Eduardo Isabel Blanca Mcintosh Haworth
05/11/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listaxe provisional de persoas admitidas e excluídas ao proceso selectivo para a cobertura de dez (10) prazas de administrativo/a de administración xeral (C1)

ANUNCIO RESOLUCIÓN NÚMERO 42448/2021 DE 28/10/2021 POLA QUE SE APROBA A LISTAXE PROVISIONAL DE PERSOAS ADMITIDAS E EXCLUÍDAS AO PROCESO SELECTIVO DE DEZ (10) PRAZAS DE ADMINISTRATIVO/A DE ADMINISTRACIÓN XERAL (C1) Por Resolución núm.42448/2021 do 28 de outubro de 2021, que se transcribe de seguido, o presidente da Deputación Provincial da Coruña, D. Jesus Marcelo Mitala Dolcos, aprobou a listaxe provisional de persoas admitidas e excluídas ao proceso selectivo de dez (10) prazas de administrativo/a de administración xeral (C1): “Rematado o prazo de presentación de solicitudes para tomar parte nas probas selectivas convocadas por Resolución desta Presidencia do 08/04/2021 (BOE núm.90, do 15/04/2021), para a cobertura en propiedade, como persoal funcionario de carreira, de dez (10) prazas de administrativo/a de administración xeral (grupo C, subgrupo C1, escala de administración xeral, subescala administrativa), incluídas como prazas de acceso libre na oferta de emprego público do ano 2019 e na oferta de emprego público do ano 2021, e tendo en conta as Bases xerais e específicas da convocatoria publicadas, respectivamente, no BOP núm.14, do 22/01/2021, e no BOP núm.48, do 12/03/2021, RESOLVO: De conformidade co disposto na base sexta das Bases xerais reguladoras dos procesos selectivos convocados por esta Deputación no BOE núm.90 do 15/04/2021, aprobar as listas provisionais de aspirantes admitido/as e aspirantes excluído/as ás probas selectivas, con indicación da causa de exclusión, e dispoñer a súa publicación no Boletín Oficial da Provincia, fixándose un prazo de dez días hábiles, contados a partir do día seguinte á data da publicación, para subsanar ou emendar o defecto que motive a exclusión. Así mesmo, as persoas aspirantes que detecten erros na consignación dos seus datos persoais poderán manifestalo no dito prazo. Relación provisional de aspirantes admitidos/as: Relación provisional de aspirantes excluídos/as: A Coruña, 28 de outubro de 2021. O PRESIDENTE A SECRETARIA XERAL PRDF 26013/2019 do 29/07/2019 O DEPUTADO Antonio Leira Piñeiro Amparo Taboada Gil
05/11/2021 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial da modificación da ordenanza fiscal xeral.

Na sesión plenaria celebrada o día 29 de outubro de 2021, a Corporación provincial acordou aprobar inicialmente a modificación da ordenanza fiscal xeral. Co fin de darlle cumprimento ao disposto nos artigos 17 do Texto refundido da lei reguladora de facendas locais, aprobado polo Real decreto lexislativo 2/2004, do 5 de marzo, e 49. b) da Lei 7/85 de 2 de abril, de Bases do Réxime Local, o expediente queda exposto ao público por un período de trinta (30) días hábiles, co fin de que durante este se poidan formular as reclamacións que se consideren oportunas. Se transcorrido o prazo de exposición ao público non se presentou ningunha reclamación ou suxestión, a modificación da dita ordenanza entenderanse definitivamente aprobada. A Coruña, 29 de outubro de 2021. O Presidente, A Secretaria, Valentín González Formoso Amparo Taboada Gil
05/11/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 02/11/21 do Servizo Provincial da Axencia Galega de Infraestruturas da Coruña, pola que se acorda realizar o pagamento de xuros de demora por expropiacións para a obra con clave AC/16/085.06, no concello de Ares

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XUROS dos bens e dereitos afectados pola obra ITINERARIO PEONIL E CICLISTA NA AC-130. TREITO: ARES-MUGARDOS (P. Q.0+320-3+980). (clave AC/16/085.06), no concello de ARES que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 2 de novembro de 2021 O xefe do Servizo Jennifer Vanessa Urpi Stansfield
05/11/2021 | Administración LocalMunicipal
Laxe
Ampliación do uso existente do Centro Social de Traba de uso socio cultural e asistencial

O Pleno deste Concello, en sesión extraordinaria, celebrada o día 28/10/2021, acordou en aplicación do art.42.5 da Lei 2/2016, de 10 de febreiro, do solo de Galicia, a ampliación do uso existente do Centro Social de Traba de uso Socio cultural a uso Socio cultural e asistencial, equipamento identificado como EQ13 implantado en solo rústico de protección ordinaria, con referencia catastral 15041A503003450001FP e inscrito no inventario municipal de bens con referencia INM40029. O 28/10/2021 foi comunicado á Consellería de Medio Ambiente, Territorio e Vivenda o acordo do aprobado. Laxe, 2 de novembro de 2021 O alcalde Asdo. José Luís Pérez Añón
05/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.78485. Execución de proxecto. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Axencia Galega de Infraestruturas solicita de Augas de Galicia, por atoparse nas marxes do río s/d, a autorización de obras no lugar de O Curro, parroquia de Trasancos (San Mateo), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.78485. As obras solicitadas consisten na execución do proxecto de “Glorieta no p. q. 4+120 na AC-116 e conexión co polígono empresarial Río do Pozo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 29 de outubro de 2021. O xefe do Servizo Territorial Néstor Rodríguez Arias (sinatura dixital ao marxe)
05/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80813. Peche de parcela e piscina. Concello de Miño

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Adelaida Amellah Guerri solicita de Augas de Galicia, por atoparse nas marxes do río Andel, a autorización de obras na parcela de referencia catastral 6039621NJ6063N, no lugar de Perbes, parroquia de Perbes (San Pedro), concello de Miño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80813. As obras solicitadas consisten na construción dunha vivenda composta de planta soto e baixa; peche de parcela e instalación dunha piscina. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Miño ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 29 de outubro de 2021. O xefe do Servizo Territorial Néstor Rodríguez Arias (sinatura dixital ao marxe)
05/11/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 02/11/2021 do Servizo Provincial da Axencia Galega de Infraestruturas da Coruña, pola que se acorda realizar o pagamento de xustiprezo de Xurado e xuros por expropiacións para a obra clave AC/17/105.06, no concello de Dodro

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XUROS dos bens e dereitos afectados pola obra PROXECTO DE CONSTRUCION DUN ITINERARIO PEONIL NA AC-305 TREITO: TALLOS-MURO NOVO. P. Q.2+730-3+690 (clave AC/17/105.06), no concello de DODRO que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 2 de novembro de 2021 O xefe do Servizo Brunhilde Christine Mary Quintiana Soumare
05/11/2021 | Administración LocalMunicipal
Coirós
Aprobación inicial modificación de créditos número 3 ao orzamento de 2021

Aprobado inicialmente polo Pleno da Corporación, o día 29 de outubro de 2021, a modificación orzamentaria número 3, do orzamento xeral para 2021, exponse ó público na secretaría deste Concello, por quince días hábiles, para que poidan facerse as reclamacións que se consideren oportunas. De non presentarse a modificación orzamentaria entenderase definitivamente aprobada. Coirós, vinte e nove de outubro de dous mil vinte e un. O ALCALDE Asdo.: Francisco Quintela Requeijo
05/11/2021 | Administración LocalMunicipal
Camariñas
MM-Convocatoria bolsa de traballo para selección laboral temporal mediante oposición, para substitución da persoa encargada da atención e dinamización do Museo de Man de Camelle

Asunto: MM - APROBACIÓN DA FORMALIZACIÓN DA CREACIÓN DUNHA BOLSA DE EMPREGO PARA A CONTRATACIÓN DUN PROFESIONAL ENCARGADO DA ATENCIÓN E DINAMIZACIÓN DO MUSEO DE MAN EN CAMELLE. EXPTE.: 2021/E001/000009 Vista a acta do proceso de selección e a relación de aprobados formulada polo Tribunal Cualificador do proceso selectivo para a creación dunha bolsa de emprego para a contratación dun profesional encargado da atención e dinamización do Museo de Man en Camelle, cuxas bases e convocatoria foron aprobadas por decreto da Alcaldía núm.335/2021 de data 31/05/2021 e publicada no Boletín Oficial da Provincia núm.103 de data 03/06/2021 e a efectos meramente informativos no taboleiro de anuncios da Sede Electrónica do Concello de Camariñas. Considerando que a listaxe de aspirantes aprobados formulada polo tribunal, basease na puntuación obtida por estes aspirantes no procedemento a cal figura a continuación: Verificado o cumprimento dos requisitos esixidos polas bases da convocatoria e de conformidade co disposto na base 8ª, en uso das competencias que me atribúe o art.21 da lei 7/1985, do 2 de abril, reguladora das bases de réxime local, Primeiro: Aceptar a listaxe de aprobados formulada polo tribunal cualificador para a creación dunha creación dunha bolsa de emprego para a contratación dun profesional encargado da atención e dinamización do Museo de Man en Camelle. Segundo: Aprobar/formar a seguinte listaxe de aprobados formulada polo tribunal cualificador para a creación dunha bolsa de emprego para a contratación dun profesional encargado da atención e dinamización do Museo de Man en Camelle, na orde de chamamento segundo a puntuación final obtida polos aspirantes aprobados que a continuación se indica: Terceiro: Facer público o presente decreto mediante a súa publicación no Boletín Oficial da Provincia e a efectos meramente informativos na sede electrónica do Concello de Camariñas. Camariñas, asinado dixitalmente na data que figura na marxe pola alcaldesa Sandra Insua Rial ante min, a secretaria, que asino aos únicos efectos de fe pública”. Camariñas, 2 de novembro de 2021 A Alcaldesa, Sandra Insua Rial
05/11/2021 | Administración LocalMunicipal
Trazo
Corrección de erros en relación ao edicto de exposición pública do padrón de taxas polos servizos de subministración de auga, conservación de contadores, canon de auga coeficiente de vertedura de saneamento (3.º trimestre)

Corrección de erros Visto o anuncio publicado no BOP número 196 de data 14/10/2021 relativo á exposición pública do padrón de taxas polos servizos de subministración de auga, conservación de contadores, cánon de auga coeficiente de vertedura de saneamento (3.º trimestre) e detectado un erro no mesmo publícase o texto correcto: Edicto de exposición pública do padrón de taxas polos servizos de subministración de auga, conservación de contadores, cánon de auga coeficiente de vertedura de saneamento (3.º trimestre) Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3.º trimestre de 2021, o citado padrón estará a disposición do publico durante 15 días, a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Viaño Pequeno, 14, en horario de 9.00 a 13.30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Sra. alcaldesa, o recurso de reposición previo ao contencioso - administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9.00 a 13.30 horas os mércores. Transcorrido o período voluntario de pago establecido, ata o 10 de xaneiro de 2022, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Trazo, a vinte e un de outubro de 2021. A alcaldesa Josefina Suárez López
05/11/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 02/11/21 do Servizo Provincial da Axencia Galega de Infraestruturas da Coruña, pola que se acorda realizar o pagamento de XURADO por expropiación para a obra clave AC/16/086.06 no concello de Ames

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XURADO dos bens e dereitos afectados pola obra ITINERARIO PEONIL E CICLISTA NA AC-543, TREITO: ROXOS - ALDEA NOVA, P. Q. 4+150 AO 5+040. (clave AC/16/086.06), no concello de AMES que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 2 de novembro de 2021 O xefe do Servizo Ana Lilian Patricia Liliana Fontseca Salaices
05/11/2021 | Administración LocalMunicipal
Fene
Secretaría
3º trimestre do exercicio 2021 de subministro de auga e saneamento, canon de auga e coeficiente de vertedura

Por Resolución da Alcaldía núm.1278/2021, de 29 de outubro, aprobouse o padrón fiscal correspondente ao 3º trimestre do exercicio 2021 de subministro de auga e saneamento, canon de auga e coeficiente de vertedura. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do Edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante esta Alcaldía. Finalizado o prazo de exposición pública os interesados poderán interpoñer os seguintes recursos: Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. A repercusión do canon de auga e do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte á publicación no BOP. Transcorrido o prazo indicado procederase a esixir os xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do canon de auga e coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 29 de outubro de 2021 O alcalde Asdo.: Juventino José Trigo Rey
05/11/2021 | Administración LocalMunicipal
Arteixo
Renda e Exaccións
Aprobación provisional da modificación, se procede, da Ordenanza fiscal reguladora da taxa polo aproveitamento especial de dominio público local por instalacións de transporte de enerxía eléctrica, gas, auga e hidrocarburos. (O. F. nº 27)

O Pleno da Corporación, en sesión de 28 de outubro de 2021, adoptou, entre outros, o acordo seguinte: Aprobación provisional e inicial da modificación da ordenanza fiscal nº 27 reguladora da taxa polo aproveitamento especial do dominio público local por instalación de transporte de enerxía eléctrica, gas, auga e hidrocarburos. Procede a exposición pública por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como no taboleiro de edictos do Concello e na sede electrónica do concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro das ordenanzas citadas. Arteixo, 29 de outubro de 2021 Asina dixitalmente: Liliana Veronica Sanchez Elvira Lucaci (Concelleira de Economía e Facenda, Contratación, Turismo e Novas Tecnoloxías)
05/11/2021 | Administración LocalMunicipal
Boimorto
Aprobación inicial de suplemento de crédito n.º 5/2021

ASUNTO: EXP. MODIFICACIÓN DE CRÉDITO NÚM.21/2021; SUBEXPEDIENTE SUPLEMENTO DE CRÉDITO N.º 5/2021 O Pleno da Corporación, en sesión ordinaria celebrada en data 29 de outubro de 2021, acordou a aprobación inicial do expediente de modificación de créditos número 21/2021, subexpediente suplemento de crédito número 4/2021 por importe de 18.048,45 €. En cumprimento do disposto no artigo 177 do TRLFL e o artigo 38 do RD 500/90, do 20 de abril, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que consideren oportunas. Se transcorrido o antedito prazo non se presentan alegacións, elevarase a aprobación inicial do acordo a definitiva. Boimorto, 29 de outubro de 2021. A alcaldesa Asdo.: María Jesús Novo Gómez
08/11/2021 | Administración LocalMunicipal
San Sadurniño
Aprobación do padrón fiscal da escola infantil municipal do mes de outubro de 2021

Apróbase por Resolución da Alcaldía, decreto nº 2021/0429, con data 2 de novembro de 2021, o padrón fiscal do mes de outubro do exercicio 2021 das tarifas correspondentes a un total de 20 persoas usuarias da EIM A Rolada, por un importe de 3749,36 euros. De conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer recurso contencioso administrativo, ante o Xulgado do Contencioso-Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15 reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante transferencia bancaria nos dez primeiros días do mes seguinte, na entidade ou entidades financieiras que indique a concesionaria do servizo. San Sadurniño, 3 de novembro de 2021 O ALCALDE, Secundino García Casal
08/11/2021 | Administración LocalMunicipal
Cedeira
Aprobación definitiva de modificación de crédito

ANUNCIO Aprobación definitiva de modificación de crédito modalidade crédito extraordinario/suplemento de crédito MC 48 2021 SC 02 2021 O Pleno do Concello de Cedeira, na sesión ordinaria do día 30 de setembro de 2021, aprobou inicialmente o expediente de modificación de crédito modalidade suplemento de crédito financiado con remanente de tesourería para gastos xerais por un importe total de 74.312,28 €. En cumprimento do artigo 169.3, por remisión do 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, quedou automáticamente elevado a definitivo o acordo plenario de aprobación inicial do Concello de Cedeira de modificación de créditos modalidade crédito extraordinario/suplemento de crédito financiado con remanente líquido de tesourería para gastos xerais, o cal faise público co seguinte detalle: Contra o presente acordo, en virtude do disposto no artigo 113 da Lei 7/1985, do 2 de abril, Reguladora das Bases do Réxime Local e no artigo 171 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, os/as interesados/as poderán interpor directamente recurso contencioso-administrativo na forma e prazos establecidos nos artigos 25 e seguintes da Lei 29/1998, do 13 de xullo, Reguladora de dita Xurisdición. Cedeira, 2 de novembro de 2021. O alcalde Pablo Diego Moreda Gil
08/11/2021 | Administración LocalMunicipal
Ames
Lista definitiva de admitidos e excluídos e designación do Tribunal no proceso selectivo para a cobertura por promoción interna dunha praza de oficial xardineiro mediante o procedemento de concurso oposición

Mediante Decreto 3421/2021, de 2 de novembro, RESOLVEUSE: Primeiro.- Aprobar a lista definitiva de aspirantes, declarando admitidos e excluídos aos aspirantes que figuran no anexo I desta resolución. Segundo.- Publicar a composición do Tribunal que xulgará as probas, e que queda como segue: Titular: Jason Alexander Albarellos Guartan, funcionario de carreira do Concello de Ames Suplente: Kevin Leandro Mirian Carmen Vida Pachay, funcionaria de carreira do Concello de Ames Titular: Pedro Enrique Niño de Guzman Atiega, funcionario de carreira do Concello de Ames Suplente: Mateo Vicente Muleiro Leopardi, administrativo do Concello de Negreira Titular: Joao Maria Miraime Ammi, oficial xardineira do Concello de Negreira Suplente: Marinella Tomas Jesus Aoulad Bel Ayachi Cornel, persoal laboral fixo do Concello de Ames Titular: Mª Carmen Gamundi Fernández, funcionaria de carreira do Concello de Ames Suplente: Marcelino I. Portals Coto, persoal laboral fixo do Concello de Ames Titular: José Luis Dopazo Regueiro, persoal laboral fixo do Concello de Ames Suplente: José Ramón López Liñares, persoal laboral fixo do Concello de Ames José Ignacio Labandeira Prado, empregado adscrito ao servizo de RR. HH do Concello de Ames. Terceiro.- Fixar a data para a primeira sesión do Tribunal (constitución) para o vindeiro 15 de novembro do 2021, ás 10:30 horas, no salón de Plenos do Concello, en Bertamiráns, iniciando así o proceso selectivo. Cuarto.- Publicar as presentes listas no Boletín Oficial da Provincia (BOP), no taboleiro de anuncios da sede electrónica do Concello de Ames e na páxina web. Ames, 3 de novembro do 2021 O alcalde José Blas García Piñeiro
08/11/2021 | Administración LocalMunicipal
A Coruña
Oficina Orzamentaria
Aprobación inicial do expediente M5/2021 modificativo do Orzamento de 2021 (prorrogado de 2020)

O Excmo. Concello Pleno, en sesión ordinaria realizada o día 4 de novembro de 2021, aprobou inicialmente o expediente M5/2021 de concesión dun suplemento de crédito, unha baixa por anulación de crédito e modificación da relación de Investimentos do Orzamento de 2021 (prorrogado de 2020). O referido expediente permanecerá exposto ao público, despois da publicación do anuncio no Boletín Oficial da Provincia e no Taboleiro de Edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, os expedientes consideraranse definitivamente aprobados, segundo o establecido na aludida lexislación. Publícase para os efectos previstos na lexislación citada. A Coruña, 4 de novembro de 2021 Director de Economía, Facenda e Réxime Interior, Arabia Maria Virginia Sirisi Coruña
08/11/2021 | Administración LocalMunicipal
Mazaricos
Aprobación definitiva de expediente de modificación orzamentaria

ANUNCIO O Pleno da Corporación, en sesión extraordinaria de data 7 de outubro de 2021, aprobou inicialmente o expediente de modificación orzamentaria: suplemento de crédito/crédito extraordinario 3/2021 financiado con remanente líquido de tesouraría para gastos xerais. Segundo o previsto no RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. ESTADO DE INGRESOS ESTADO DE GASTOS Mazaricos, a 4 de novembro de 2021. O alcalde Juan José Blanco Riveiro
08/11/2021 | Administración LocalMunicipal
Sada
Secretaría
Delegación na Deputación Provincial da Coruña da xestión, inspección e recadación da taxa pola utilización privativa ou aproveitamentos especiais constituídos no solo, subsolo ou voo das vías públicas

O Pleno do Concello de Sada adoptou na súa sesión ordinaria celebrada o pasado 28 de outubro o seguinte acordo: “Delegar na Deputación Provincial da Coruña a seguinte competencia: Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas, a favor de empresas explotadoras de servizos de subministracións de interese xeral. A delegación afectará tanto o suposto xeral baseado no 1,5 % dos ingresos brutos obtidos no termo municipal como ao suposto especial da telefonía móbil. O exercicio das competencias delegadas levarase a cabo nos termos establecidos nas Bases para a prestación dos servizos tributarios aos Concellos da provincia e nas Bases para a prestación de servizos en materia de sancións por infracción das normas de tráfico, circulación de vehículos a motor e seguridade viaria, aprobadas pola Deputación Provincial da Coruña.” En aplicación do artigo 7.2 do Texto refuncdido da lei de facendas locais, aprobado por Real decreto lexislativo 2/2004, do 5 de marzo e nas Bases para a prestación dos servizos tributarios aos Concellos da provincia, publícase este acordo no Boletín Oficial da Provincia e abrese un prazo de 30 días hábiles a partir do seguinte á data de publicación, para a presentación de alegacións, que serán resoltas polo Pleno do Concello. De non presentarse ningunha, este acordo entenderase automaticamente elevado a definitivo. Sada, 3 de novembro de 2021 O alcalde Oscar Benito Portela Fernández
08/11/2021 | Administración LocalMunicipal
Cerceda
Intervención
Aprobación padrón de actividades culturais e deportivas, mes de outubro de 2021

O decreto de alcaldía 844/2021, de 15/10/2021 aprobou o padrón da taxa municipal de actividades culturais e deportivas, correspondente ó mes de outubro de 2021, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de actividade de actividades culturais e deportivas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 20 de outubro de 2021 Pablo Valentin Apetrei Carambano. Alcalde do Concello de Cerceda
08/11/2021 | Administración LocalMunicipal
A Pobra do Caramiñal
Aprobación definitiva de crédito extraordinario 03/21 bis

Unha vez rematado o día 28 de outubro de 2021 o prazo de información pública do expediente de crédito extraordinario n.º 03/2021 bis e de modificación das bases de execución do orzamento, aprobados inicialmente polo Pleno da corporación na sesión realizada no día 30 de setembro de 2021 e publicado no Boletín Oficial da Provincia da Coruña de data 6 de outubro de 2021, sen que se presentasen alegacións, ó abeiro do artigo 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, do 5 de marzo, enténdese definitivamente aprobado e procédese á publicación do resumo do orzamento incorporando as modificacións aprobadas: ESTADO DE GASTOS ESTADO DE INGRESOS Contra o presente acto, que pon fin á vía administrativa, poderase interpoñer, de conformidade co previsto no art.171.1 do Real decreto lexislativo 2/2004, do 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses, contados dende o día seguinte ó día da publicación do presente acordo, de conformidade co previsto na Lei 29/1998, do 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 2 de novembro de 2021. O alcalde José Luis Piñeiro García
08/11/2021 | Administración LocalMunicipal
Noia
Administración Financeira. Intervención
CE 5-2021. Anuncio aprobación definitiva

En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non terse presentadas alegacións durante o prazo de exposición ao público, quedou automaticamente elevado a definitivo o acordo plenario de aprobación inicial deste Concello, adoptado en data 30 de setembro de 2021, do crédito extraordinario núm.5/2021, financiado con cargo a remanente líquido de tesouraría. Faise público o resumo por capítulos do estado de ingresos e gastos trala aprobación do devandito expediente. Contra o presente Acordo, en virtude do disposto no artigo 171 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Noia, 2 novembro de 2021 O alcalde, José Santiago Freire Abeijón
08/11/2021 | Administración LocalMunicipal
Noia
Administración Financeira. Intervención
CE 6-2021. Anuncio aprobación definitiva

ASUNTO: Acordo do Pleno do Concello de Noia polo que se aproba inicialmente o expediente de crédito extraordinario núm.6/2021 do orzamento en vigor, financiado con baixas por anulación, e elevado a definitivo ante a inexistencia de reclamacións sobre o mesmo no prazo legalmente establecido. En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non terse presentadas alegacións durante o prazo de exposición ao público, quedou automaticamente elevado a definitivo o acordo plenario de aprobación inicial deste Concello, adoptado en data 30 de setembro de 2021, do crédito extraordinario núm.6/2021, financiado con cargo a baixas por anulación. Faise público o resumo por capítulos do estado de ingresos e gastos trala aprobación do devandito expediente. Contra o presente Acordo, en virtude do disposto no artigo 171 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Noia,2 de novembro de 2021 O alcalde, José Santiago Freire Abeijón